OAV: Yevropaning 20 davlati Rossiya diplomatlarini chiqarib yuborishga tayyorgarlik ko‘rmoqda

Yevropaning 20 davlati Britaniyada GRU polkovnigi Sergey Skripal va uning qizi Yuliya zaharlanishi munosabati bilan Rossiya diplomatlarini chiqarib yuborishga tayyorgarlik ko‘rmoqda. Bu haqda Times nashri ma’lum qildi, deya xabar beradi “RIA Novosti”.

Nashrga ko‘ra, mamlakatlar bunday “misli ko‘rilmagan harakat”ni 26-mart kuni Yevroittifoqning Rossiyadagi elchisi Markus Edererni 4 haftaga chaqirib olishdan boshlash niyatida.
Rossiyalik diplomatlarni “o‘zaro muvofiqlashtirilgan holda chiqarib yuborish”da, jumladan, Fransiya, Germaniya, Polsha, Irlandiya, Niderlandiya, Estoniya, Latviya, Litva, Bolgariya, Chexiya va Daniya ishtirok etishi mumkinligi bildirilmoqda.